
Text rozhodnutia
Súd: Krajský súd Žilina Spisová značka: 21S/61/2016 Identifikačné číslo súdneho spisu: 5016200305 Dátum vydania rozhodnutia: 29. 06. 2016 Meno a priezvisko sudcu, VSÚ: JUDr. Veronika Poláčková ECLI: ECLI:SK:KSZA:2016:5016200305.2 Uznesenie Krajský súd v Žiline, v právnej veci žalobcu: Slovenská záručná a rozvojová banka, a.s., Štefánikova 27, 814 99 Bratislava, IČO: 00682420, proti žalovanému: Okresný úrad Žilina, katastrálny odbor, A. Kmeťa 17, 010 32 Žilina, za účasti účastníka konania: Stavebné bytové družstvo, M. Bela 852, 010 15 Žilina, IČO: 31624952, právne zastúpený: Advokát Adriana Hrdinová, s.r.o., so sídlom V. Tvrdého 790/13, 010 01 Žilina, o preskúmanie zákonnosti rozhodnutia žalovaného č. Zo-3/2009-Ľu z 22.09.2009, takto jednomyseľne r o z h o d o l : Súd konanie zastavuje. Žalovanému náhradu trov konania nepriznáva. o d ô v o d n e n i e : Žalobou zo dňa 16.04.2009 sa žalobca domáhal preskúmania zákonnosti rozhodnutia žalovaného č. Zo-3/2009-Ľu z 22.09.2009, jeho zrušenia a vrátenia veci žalovanému na ďalšie konanie. Podľa obsahu a povahy podania posúdil súd podanie žalobcu ako žalobu v zmysle § 249 Občianskeho súdneho poriadku (ďalej len „O.s.p.“) proti právoplatnému rozhodnutiu správneho orgánu a ďalej v konaní postupoval podľa § 247 a nasl. O.s.p., t. j. podľa II. hlavy, V. časti O.s.p. - Rozhodovanie o žalobách proti rozhodnutiam a postupom správnych orgánov. Podaním zo dňa 16.06.2016 žalobca vzal podanú žalobu späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak žaloba bola vzatá späť (§ 250h ods. 2). Odvolanie proti uzneseniu je prípustné. Pri aplikácii § 250d ods. 3 O.s.p. súd konanie zastavil z dôvodu, že žalobca vzal žalobu späť. O trovách konania súd rozhodol podľa § 250h ods. 2 O.s.p. veta za bodkočiarkou. V predmetnom konaní žalovanému správnemu orgánu trovy konania nevznikli, preto súd rozhodol tak, ako je uvedené vo výrokovej časti tohto rozhodnutia (žalovanému náhradu trov konania nepriznáva). Žalobca si v späťvzatí žaloby náhradu trov konania neuplatnil a ani neuviedol dôvody späťvzatia žaloby, preto súd náhradu trovy konania neposudzoval aplikujúc ust. § 146 ods. 2 veta druhá O.s.p. v spojení s § 246c ods. 1 veta prvá O.s.p. Toto rozhodnutie senátu bolo prijaté hlasovaním v pomere hlasov 3 : 0. Poučenie: Proti tomuto uzneseniu možno podať odvolanie v lehote 15-tich dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Žiline písomne v troch vyhotoveniach. Odvolanie musí spĺňať náležitosti podľa § 205 ods. 1 O.s.p.

